**DISPOZIŢIA nr. 60**

**din 17 februarie 2021**

**pentru modificarea Dispoziţiei Preşedintelui Consiliului Judeţean Cluj nr. 412/2018 privind constituirea echipei de implementare a proiectului  “Creșterea eficienței energetice a clădirilor școală, atelier și sala de sport cu bază de recuperare din cadrul Liceului Tehnologic Special SAMUS”, cu modificările și completările ulterioare**

 Preşedintele Consiliului Judeţean Cluj,

 Având în vedere:

* referatul nr. 5530/12.02.2021 , întocmit de Direcţia Dezvoltare şi Investiţii, Serviciul Managementul Proiectelor, pentru modificarea Dispoziţiei Preşedintelui Consiliului Judeţean Cluj nr. 412/2018 privind constituirea constituirea echipei de implementare a proiectului  “Creșterea eficienței energetice a clădirilor școală, atelier și sala de sport cu bază de recuperare din cadrul Liceului Tehnologic Special SAMUS”, cu modificările și completările ulterioare
* Proiectul *”Creșterea eficienței energetice a clădirilor școală, atelier și sală de sport cu bază de recuperare din cadrul Liceului Tehnologic Special SAMUS”*, cod SMIS 116163;
* Contractul de finanțare nr. 2938/18.08.2018, pentru proiectul *”Creșterea eficienței energetice a clădirilor școală, atelier și sală de sport cu bază de recuperare din cadrul Liceului Tehnologic Special SAMUS”* , cod SMIS 116163;
* Adresa nr. 121/05.02.2021 a Școlii Profesionale Speciale SAMUS înregistrată la Consiliul Județean Cluj sub nr. 4742/08.02.2021.

Ținând cont de:

* prevederile art. 2 alin. (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare coroborate cu prevederile art. 2, ale art. 3 alin. (2), ale art. 58 alin. (1) și (3) și ale art. 64-65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;

 În conformitate cu prevederile:

* art. 173 alin (5) lit. a), art. 191 alin. (1) lit. f) și alin. (6) lit. b) din O.U.G. nr. 57/2019 privind Codul Administrativ, cu modificările și completările ulterioare;
* Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;
* Ordonanței de urgență a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, cu modificările și completările ulterioare;
* Hotărârii Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014 – 2020 cu modificările și completările ulterioare;

În temeiul drepturilor conferite prin art. 196 alin. (1) lit. b) din O.U.G. nr. 57/2019 privind Codul Administrativ, cu modificările și completările ulterioare.

**D I S P U N E:**

**Art. I.** Articolul 1 din Dispoziţia Preşedintelui Consiliului Judeţean Cluj nr. 412/2018 privind constituirea echipei de implementare a proiectului *”Creșterea eficienței energetice a clădirilor școală, atelier și sală de sport cu bază de recuperare din cadrul Liceului Tehnologic Special SAMUS”*, se modifică după cum urmează:

1. Articolul 1 se modifică și va avea următorul conținut:

**”Art. 1.** Se desemnează echipa pentru implementarea proiectului *“Creșterea eficienței energetice a clădirilor școală, atelier și sală de sport cu bază de recuperare din cadrul Liceului Tehnologic Special SAMUS”,* în următoarea componență:

| **Nr.** | **Nume şi Prenume** | **Rolul propus în proiect** | **Funcția în cadrul instituției** |
| --- | --- | --- | --- |
| 1. | Tothfalusi Judith  | Manager Proiect | ConsilierServiciul Managementul Proiectelor |
| 2. | Chis Ambrozie  | Responsabil tehnic | Director Școala Profesională Specială ”SAMUS”  |
| 3. | Papp Ștefan  | Responsabil tehnic  | Administrator de patrimoniu Școala Profesională Specială ”SAMUS”  |
| 4. | Rogozan Cosmin-Emil | Responsabil tehnic | ConsilierServiciul Managementul Proiectelor |
| 5. | Rotaru Gabriela | Responsabil tehnic | ConsilierServiciul Lucrări și Achiziții Publice  |
| 6. | Pernes Diana Roxana | Responsabil financiar | ConsilierServiciul Financiar-Contabilitate |
| 7. | Tiuca Adina  | Responsabil achiziții | ConsilierServiciul Lucrări și Achiziții Publice |
| 8. | Muntean Crina Ioana  | Responsabil juridic  | ConsilierServiciul Juridic, Contencios, Administrativ, Arhiva  |
| 9. | Tripon Mihaela | Expert implementare | ConsilierServiciul Managementul Proiectelor |
| 10. | Furcovici Daniela Georgeta  | Expert implementare | ConsilierServiciul Managementul Proiectelor |

**Art. II.** Prezenta dispoziţie se comunică, prin grija secretarului general al județului, persoanelor desemnate la art. 1, Direcției Dezvoltare și Investiții şi Prefectului Judeţului Cluj.

 **CONTRASEMNEAZĂ**

 **PREŞEDINTE SECRETAR GENERAL AL JUDEŢULUI**

 **ALIN TIȘE SIMONA GACI**